Zápisnica č. 3/2015
zo zasadnutie komisie konaného dňa 20.4.2015

Prítomní: 
Bc. Radovan Bajer, Ing. Tomáš Alscher, Mgr. Attila Horváth, Mgr. Jozef Matúšek, Ing. Vladimír Sloboda, Ing. Tatiana Tomášková, JUDr. Martin Vojtašovič   

Ospravedlnená:
JUDr. Daniela Šurinová

Program:
1.	Otvorenie
2.	Vyhodnotenie podania majetkových priznaní
3.	Podnet od občianskych aktivistov - poslanci, ktorí pred voľbami kandidovali s podporou strany a po voľbách si uvádzajú politickú príslušnosť NEKA respektíve poslanci, ktorí po voľbách zmenili politickú príslušnosť
4.	Rôzne

Bod 1
Predseda komisie privítal všetkých prítomných, ospravedlnil JUDr. Šurinovú a skonštatoval, že komisia je uznášaniaschopná. 

Bod 2
Predseda komisie oboznámil prítomných so stavom odovzdaných „Oznámenie funkcií, činností a majetkových pomerov podľa ústavného zákona č. 357/2004 Z.z. o ochrane verejného záujmu v znení ústavného zákona č. 545/2005 Z.z.“.

Po otvorení dvoch obálok, ktoré boli doručené komisii bez uvedenia odosielateľa, predseda konštatoval, že obálka doručená dňa 17.2.2015 boli od Ing. Anny Reinerovej, a obálka doručená dňa 25.3.2015 bola od Mgr. Viktórii Jančošekovej. Po zistení odosielateľa oznámenia,  boli obálky opätovne zapečatené a podpísané predsedom komisie. 

Predseda komisie spolu s členmi komisie skontrolovali na obálkach meno a dátum podania oznámení a skonštatovali, že „Oznámenie funkcií, činností a majetkových pomerov podľa ústavného zákona č. 357/2004 Z.z. o ochrane verejného záujmu v znení ústavného zákona č. 545/2005 Z.z.“ podali všetci súčasní poslanci vrátane starostu okrem poslanca Dr. Pavla Juska.

Uvedené oznámenie ďalej podali poslanci, ktorým skončil mandát:
Ing. Eulália Ižová, CSc.
Mgr. Viktória Jančošeková
Ing. Martin Klementis
Michal Kocián
Ing. Katarína Otčenášová
Katarína Ševčíková
Pavol Šmilňák

Komisia poverila predsedu, aby informoval miestne zastupiteľstvo o stave podaných oznámení a navrhol udelenie pokuty poslancovi Dr. Pavlovi Juskovi v zmysle článku 9, ods. 10, písm. a) zákona 357/2004 Z.z. o ochrane verejného záujmu.

Hlasovanie:		za: 7		proti: 0			zdržal sa: 0

Bod 3
Predseda komisie oboznámil členov s podnetom od občianskych aktivistov - poslanci, ktorí pred voľbami kandidovali s podporou strany a po voľbách si uvádzajú politickú príslušnosť NEKA respektíve poslanci, ktorí po voľbách zmenili politickú príslušnosť. 

Komisia odporučila, aby sa predmetným podnetom zaoberala Komisia mandátová, legislatívnoprávna a kontroly

Hlasovanie:		za: 7		proti: 0			zdržal sa: 0

Bod 4
Člen komisie informoval o spôsobe výberu členov komisie z radov obyvateľov v Komisii územného plánovania, životného prostredia a dopravy, zároveň predseda komisie oznámil, že dostal prostredníctvom emailu podnet od občianskych aktivistov (pani Ing. Nemčekovej). V podnete sa píše, že zástupcovia z radov občanov neboli prizvaní na rokovanie komisie dňa 13.4.2015. Následne sa otvorila diskusia, kde sme požiadali aj poslanca pána Matúška o vyjadrenie, nakoľko je členom uvedenej diskusie. Pán Matúšek oznámil fakty komisií, ktorá sa uzhodla na tom, že tento podnet bude riešiť Komisia mandátová, legislatívnoprávna a kontroly. Na záver programu došlo k slovnej prestrelke medzi poslancami a preto sme rokovanie ukončili s tým, že tento podnet nepatrí do tejto komisie aj z toho dôvodu, pretože predseda komisie pán poslanec Guldan neporušil zákon 357/2004.

Hlasovanie:		za: 7		proti: 0			zdržal sa: 0

Predseda komisie na záver poďakoval všetkým prítomným za účasť.

        Bc. Radovan Bajer, v.r.
          predseda komisie

Silvia Valčeková, tajomníčka komisie
Tel.č.  02/48 284 227
E-mail: silvia.valcekova@ruzinov.sk